
ROMÂNIA
JUDEŢUL VRANCEA

CONSILIUL LOCAL

AL MUNICIPIULUI FOCSANI
HOTĂRÂRE

       Privind,  adoptarea unor măsuri privind demararea procedurii de selecţie pentru 
                      funcţia de membru al consiliului de administratie al SC Administraţia 
                      Pieţelor Focşani SA

          Consiliul Local al Municipiului Focsani, Judeţul Vrancea, întrunit în şedinţă ordinară;

          - analizând proiectul de hotărâre iniţiat de domnul consilier local Bogdan Emilian Matişan, raportul Direcţiei resurse umane şi coordonare unităţi subordonate înregistrat la nr. 10588/15.02.2017, prin care se propune adoptarea unor măsuri privind demararea procedurii de selecţie pentru funcţia de membru al consiliului de administraţie al SC Administraţia Pieţelor Focşani SA, avizul favorabil al Comisiei de buget şi administraţie publică şi procesul verbal al Comisiei de numărare al voturilor secret exprimate;
-  văzând adresa nr. 67/12.01.2017 a SC Administraţia Pieţelor  Focşani SA;
     
- având în vedere Ordonanţa de Urgenţă a Guvernului nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;

           -  în baza  art. 36 alin. (2) lit.a), alin. (3) lit. b) şi în temeiul art. 45 alin. (1) şi (5)  din Legea nr. 215/2001, privind administraţia publică locală, republicată, cu modificările şi completările ulterioare;
HOTĂRĂŞTE:
Art. 1. Mandatarea reprezentantului Consiliului Local al Municipiului Focşani în Adunarea Generală a Acţionarilor la SC Administraţia Pieţelor  Focşani SA  de a proceda la numirea provizorie a unui administrator la SC Administraţia Pieţelor  Focşani SA, până la finalizarea procedurii de selecţie a unui membru al consiliului de administratie al SC Administraţia Pieţelor Focşani SA, în conformitate cu prevederile art.64^1 alin.(3) şi alin.(5) din OUG nr.109/2011 privind guvernanţa coorporativă a întreprinderilor publice, cu modificările şi completările ulterioare.

          Art. 2.  Mandatarea reprezentantului Consiliului Local al Municipiului Focşani în Adunarea Generală a Acţionarilor la SC Administraţia Pieţelor  Focşani SA  de a  declanşa, prin hotărâre AGA, procedura de selecţie pentru funcţia de membru al consiliului de administratie al SC Administraţia Pieţelor  Focşani SA .

         Art. 3. Aprobarea Scrisoarii de Aşteptări referitoare la stabilirea performanţelor aşteptate de la organele de administrare ale SC Administraţia Pieţelor  Focşani SA , conform anexei care face parte din prezenta hotărâre.

Art. 4. (1). Numirea Comisiei de selecţie a funcţiei de membru al consiliului de administratie  la SC Administraţia Pieţelor  Focşani SA , în următoarea componenţă:

       - Preşedinte – Baciu Micşunica
       - Membru – Calotă Geta
       - Membru – Turcu Manuela
           (2). Atribuţiile comisiei sunt prevăzute în OUG nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârea Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.
           (3). Comisia este mandatată să întocmească cu respectarea prevederilor legale procedura internă de selecţie a candidaţilor pentru funcţia de membru în consiliul de administraţie la SC Administraţia Pieţelor  Focşani S.A.  care să cuprindă, dar fără a se limita la acestea anunţul individual al anunţului public privind selecţia prealabilă, condiţiile selecţiei şi grila de evaluare a candidaţiilor, conţinutul procedurii de selecţie, modalitatea şi etapele de desfăşurare a aceteia, documentele necesare a fi prezentate de candidaţi în dosarul de participare.
       
Art.  5. Mandatarea reprezentantului Consiliului Local al Municipiului Focşani în Adunarea Generală a Acţionarilor la SC Administraţia Pieţelor Focşani S.A.  de a derula toate procedurile necesare implementării OUG nr.109/2011 privind guvernanţa coorporativă a întreprinderilor publice, cu modificările şi completările ulterioare şi Hotărârii Guvernului nr.722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr.109/2011 privind guvernanţa corporativă a întreprinderilor publice.

          Art.  6. Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului  Municipiului  Focşani,  conform  legii, care  va  asigura  executarea acesteia  prin  Serviciul  administraţie publică  locală, agricultură, cadastru, Direcţia resurse umane şi coordonare unităţi subordonate, Comisia de selecţie nominalizată la art. 4, reprezentantul Consiliului Local al Municipiului Focşani în Adunarea Generală a Acţionarilor la SC Administraţia Pieţelor  Focşani S.A.  şi  SC Administraţia Pieţelor  Focşani S.A. 

   PREŞEDINTE DE ŞEDINŢĂ,

        Marius Eusebiu Iorga                                                  Contrasemnează,

                                                                                SECRETARUL MUNICIPIULUI 

                                                                                                  FOCŞANI,         
                                                                                         Eduard Marian Corhană
  Municipiul Focsani,  23 februarie 2017
  Nr. 81
           ROMÂNIA                                                                    Anexa la 

     JUDEŢUL VRANCEA                                                    Hotărârea nr. 81
   CONSILIUL LOCAL AL                                                           din 23.02.2017     
 MUNICIPIULUI FOCŞANI
SCRISOARE DE AŞTEPTĂRI


Referitor la: stabilirea performanţelor aşteptate de la organele de administrare

                                   ale SC Administraţia Pieţelor Focşani S.A.
Introducere
Prezentul document a fost întocmit în conformitate cu prevederile Ordonanţei de Urgenţă a Guvernului nr.109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016, precum şi cu prevederile cuprinse în Hotărârea Guvernului nr.722/2016 pentru aprobarea Normelor metodologice de aplicare a unor prevederi ale O.U.G. nr.109/2011 privind guvernanţa coorporativă a întreprinderilor publice, coroborat cu legislaţia în vigoare. 

Acesta reprezintă un document cu statut orientativ, care exprimă aşteptările Consiliului Local al Municipiului Focşani, în calitate de autoritate publică tutelară de reglementare în domeniu pentru SC Administraţia Pieţelor Focşani S.A. 

Scopul Scrisorii de aşteptări este acela de a:

          - defini principiile de lucru şi conduita aşteptată din partea candidaţilor înscrişi pentru funcţia de membru în Consiliul de Administraţie la SC Administraţia Pieţelor Focşani S.A.; 

- facilita înţelegerea standardelor aşteptate din partea acestora de către Consiliul Local al Municipiului Focşani ca autoritate publică  tutelară;

- consolida încrederea beneficiarilor şi cetăţenilor în ceea ce priveşte capacitatea de a furniza servicii de calitate;

- funcţional, Scrisoarea de Aşteptări are rolul de a ghida Consiliul de administraţie în redactarea Planului de administrare.

Cadrul legal în baza căruia funcţionează SC Administraţia Pieţelor

Focşani S.A.
Activitatea SC Administraţia Pieţelor Focşani S.A. este reglementată prin legislaţia specifică, respectiv: 

- Legea nr. 31/1990 privind  societăţile, republicată, cu modificările şi completările ulterioare;

- OUG nr. 109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016;

-  H.G. nr.722/2016 pentru aprobarea Normelor metodologice de aplicare a unor prevederi din <LLNK 12011   109180 301   0 46>Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
- O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

- H.G. nr.955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local;

-  H.G. nr.348/2004 privind exercitarea comerţului cu produse şi servicii de piaţă în unele zone publice, cu modificările şi completările ulterioare;

-  O.G. nr.26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare.
Prezentarea societăţii

           SC Administraţia Pieţelor Focşani S.A. s-a înfiinţat prin Hotărârea Consiliului Local al Municipiului Focşani nr. 201/05.08.2010, modificată şi completată prin Hotărârea Consiliului Local al Municipiului Focşani nr. 250/07.09.2010, urmare a reorganizării Administraţiei Pieţelor Municipiului Focşani în societate pe acţiuni de tip “închis”, având ca acţionari Municipiul Focşani, prin Consiliul Local al Municipiului Focşani şi Transport Public S.A.

Consiliul Local al Municipiului Focşani a aprobat prin Hotărârea 252/28.09.2010 delegarea gestiunii serviciului public de administrare a domeniului public şi privat, având ca obiect construirea, modernizarea, întreţinerea, administrarea şi exploatarea pieţelor agroalimentare, a bazarelor, târgurilor şi oboarelor din Municipiul Focşani  şi a bunurilor proprietate publică şi privată a Municipiului  Focşani  utilizate  pentru furnizarea serviciilor, prin  atribuire directă,  către SC Administraţia Pieţelor Focşani S.A. în baza Caietului de sarcini şi a Contractului de delegare de gestiune. 
SC Administraţia Pieţelor Focşani S.A. este o societate a cărei activitate principală este focalizată pe asigurarea serviciului public de administrare şi exploatare a pieţelor agroalimentare din municipiu.  Obiectul de activitate principal, conform CAEN este “Închirierea şi subînchirierea bunurilor imobiliare, proprii sau închiriate”, cod 6820.

Societatea funcţionează pe bază de gestiune economică şi autonomie financiară, fiind administrată în sistem unitar de administrare reglementat de Legea nr.31/1990 privind societăţile, republicată, cu modificările şi completările ulterioare.

Competenţa luării deciziilor de administrare şi a deciziilor de conducere în cadrul Societăţii şi răspunderea, în condiţiile legii, pentru efectele acestora, revine Consiliului de Administraţie şi Directorului.

Rezumatul strategiei locale în domeniul în care activează SC Administraţia Pieţelor Focşani S.A

            Activitatea Societăţii este organizată cu respectarea următoarelor principii şi strategii locale:

· rezolvarea problemelor de ordin economic, social şi de mediu;

· administrarea eficientă a bunurilor aparţinând domeniului public şi privat al unităţii administrativ teritoriale;

· protecţia şi conservarea mediului natural şi construit.

Viziunea generală a Autorităţii Publice Tutelare cu privire la misiunea şi obiectivele întreprinderii publice SC Administraţia Pieţelor Focşani S.A.
          Pentru realizarea  misiunii sale, în viziunea autorităţii tutelare, activitatea                  SC Administraţia Pieţelor Focşani S.A. trebuie să fie definită prin:

- profesionalism şi  performanţă;

- transparenţă şi predictibilitate;

- etică şi integritate.

În scopul realizării obiectului de activitate al Societăţii şi a unei administrări eficiente a acesteia, Autoritatea publică tutelară îşi propune următoarele obiective strategice:

· asigurarea continuităţii activităţii Societăţii;

· adaptabilitatea serviciilor la cerinţele comunităţilor locale;

· modernizarea infrastructurii edilitar-urbane încredinţate prin contractul de delegare de gestiune;

· recuperarea integrală a cheltuielilor din veniturile încasate;

· protejarea domeniului public şi privat şi punerea în valoare a acestuia;

· asigurarea şi siguranţa serviciilor prestate utilizatorilor;

· profesionalismul şi performanţa profesională prin instruirea, informarea şi motivarea personalului societăţii;

- respectarea normelor de protecţie a mediului în vederea evitării poluării mediului înconjurător;

· protecţia şi igiena sănătăţii publice;

-   dezvoltarea durabilă a serviciului.

Încadrarea SC Administraţia Pieţelor Focşani S.A. în categoria întreprinderilor publice cu obligaţii de serviciu public  

SC Administraţia Pieţelor Focşani S.A. este întreprindere publică în sensul dispoziţiilor prevăzute la art.2, pct.2, lit.b) din Ordonanţa de Urgenţă a Guvernului nr.109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016.

Administrarea societăţii se face în sistem unitar, conform dispoziţiilor art.137 din Legea nr. 31/1990 privind  societăţile, republicată, cu modificările şi completările ulterioare.

SC Administraţia Pieţelor Focşani S.A. este operatorul serviciului public de administrare a domeniului public şi privat constând în construirea, modernizarea, întreţinerea, administrarea şi exploatarea pieţelor agroalimentare, a bazarelor, târgurilor şi oboarelor din municipiul Focşani, serviciu delegat prin Contractul de concesiune încheiat în data de 15.10.2010.

Potrivit prevederilor O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local  şi a Caietului de sarcini - Anexa nr.1 la Hotîrârea Consiliului Local Focşani nr.252/2010, serviciul public de administrare a domeniului public şi privat de interes local, delegat Societăţii, se organizează şi funcţionează pe baza următoarelor principii:

    - respectării autonomiei locale;

    - responsabilităţii şi legalităţii;

    - dezvoltării durabile şi corelării cerinţelor cu resursele;

    - protecţia şi conservarea mediului natural şi construit;

    - asigurarea igienei şi sănătăţii publice;

    - liberului acces la informaţii şi consultarea utilizatorilor şi cetăţenilor;

    - economiei de piaţa şi eficientei economice.

Astfel, SC Administraţia Pieţelor Focşani S.A. este o întreprindere publică din categoria serviciilor publice, de interes local, întrucât desfăşoară activităţi edilitar-gospodăreşti prin care se asigură administrarea, gestionarea şi exploatarea bunurilor din domeniul public şi privat al UAT Focşani.
Modalitatea de asigurare a compensaţiilor corespunzătoare sau de plată a obligaţiei de serviciu public de către autoritatea publică locală

Nu este cazul.

Politica de dividende şi vărsăminte alicabilă întreprinderii publice
         În conformitate cu prevederile legale în vigoare şi cu Actul Constitutiv al Societăţii, la  închiderea exerciţiului financiar, Adunarea Generală a Acţionarilor, aprobă sau modifică situaţiile financiare anuale, pe baza rapoartelor Consiliului de Administraţie, respectiv a Auditorului financiar şi fixează dividendele.

          În aceste condiţii, AGA va aproba anual modul de repartizare a profitului net, în concordanţă cu prevederile legislaţiei incidente în vigoare. 
Politica de investiţii
         Programul anual şi multianual de investiţii va fi elaborat de conducerea SC Administraţia Pieţelor Focşani S.A., avizat de către Consiliului de Administraţie şi transmis spre aprobare autorităţii publice tutelare odată cu proiectul anual al bugetului de venituri şi cheltuieli, conform legislaţiei în vigoare.
          Politica de investiţii trebuie corelată cu obiectivele strategice de dezvoltare a municipiului în perioada următoare, în scopul modernizării şi îmbunătăţirii serviciilor prestate de societate.(întreţinerii şi modernizării bunurilor proprietate publică şi privată concesionate în vederea desfăşurării activităţii)

Dezideratele autorităţii publice tutelare cu privire la comunicarea cu organele de administrare şi conducere ale SC  Administraţia Pieţelor Focşani SA

         Comunicarea dintre organele de conducere şi administrare ale Societăţii şi Autoritatea publică tutelară, respectiv acţionariat, se va face conform prevederilor  Contractului de delegare de gestiune, Ordonanţa de urgenţă a Guvernului nr.109/2011 privind guvernanţa coorporativă a întreprinderilor publice, aprobată cu modificări şi completări prin Legea nr. 111/2016 şi H.G. nr.722/2016 pentru aprobarea Normelor metodologice de aplicare a unor prevederi din <LLNK 12011   109180 301   0 46>OUGO O.U.G. nr. 109/2011.

Aşteptări privind calitatea şi siguranţa serviciilor

           Calitatea serviciilor prestate este prevăzută atât prin atingerea indicatorilor de performanţă stabiliţi prin Caietul de sarcini aprobat prin Hotărârea Consiliului Local  Focşani nr.252/2010 privind aprobarea înfiinţării şi alegere a formei de gestiune a serviciului public de administrare şi exploatare a pieţelor agroalimentare, a bazarurilor, târgurilor şi oboarelor din Municipiul Focşani, cât şi prin legislaţia specifică în vigoare.

Etică, integritate şi guvernanţă corporativă

          În materia eticii, integrităţii şi guvernanţei corporative, administratorii trebuie să acorde o importanţă deosebită implementării Codului de etică care stabileşte principiile şi standardele de conduită şi care reglementează situaţiile privind conflictele de interese şi incompatibilitate la nivelul Societăţii, inclusiv la nivelul Consiliului de Administraţie.

            Având în vedere că politicile adecvate de audit şi control intern contribuie semnificativ la buna funcţionare a Societăţii, se subliniează importanţa dezvoltării sistemelor de audit şi control intern. 

PREŞEDINTE DE ŞEDINŢĂ,

        Marius Eusebiu Iorga                                                  Contrasemnează,

                                                                                SECRETARUL MUNICIPIULUI 

                                                                                                  FOCŞANI,         

                                                                                         Eduard Marian Corhană

